
На основу Решења Привредног суда у Сомбору посл. бр. 1 Ст 1/2016 од 24.10.2016. године којим се проглашава банкротство стечајног дужника, а у складу са члановима 28,131, 132 и 133 Закона о стечају (“ Службени гласник Републике Србије“ број 104/2009, 99/2011-др закон, 71/2012-одлука УС и 83/2014), Агенција за лиценцирање стечајних управника као стечајни управник стечајног дужника
ДП „Борели“ Сомбор у стечају
 ул. Стапарски пут бб

ПОЗИВА
ЗАИНТЕРЕСОВАНА ПРАВНА И ФИЗИЧКА ЛИЦА
ЗА ДОСТАВЉАЊЕ ПОНУДА
за склапање уговора за закуп за малопродајне објекте на следећим локацијама:
	Р. бр.
	Адреса
објекта
	Површина 
у м2

	1. 
	КЛАДОВО, Улица Обилићева бр. 8
	131,39

	2. 
	КАЊИЖА, Главна улица бр. 5
	112,77


као и
склапање уговора о пословно-техничкој сарадњи за малопродајне објекте на следећим локацијама:
	Р. бр.
	Адреса
објекта
	Површина 
у м2

	3.
	ТИТЕЛ, Главна улица бр. 9
	111,87

	4. 
	СЈЕНИЦА, Улица краља Петра I бб
	134,69

	5. 
	ИНЂИЈА 2, Блок 44 ламела Б
	72,92

	6. 
	ВАЉЕВО 2, Улица кнеза Милоша бр. 41
	79,51

	7. 
	НОВА ВАРОШ, Карађорђева бр. 78
	68,03

	8.
	ЗЕМУН-подрум, Господска бр. 4
	42,00

	9. 
	АЛИБУНАР, Трг слободе бр. 1
	111,96

	10. 
	МАЈДАНПЕК, Улица светог Саве бр. 9
	158,57


Сви наведени малопродајни објекти се издају у закуп, односно, пословно-техничку сарадњу као јединствена целина.
Право учешћа у поступку  имају сва правна и физичка лица која:
· након преузимања предрачуна, изврше уплату ради откупа конкурсне документације у износу од 50.000,00 динара (износ се увећава за припадајући ПДВ). Захтев за доставу предрачуна мора се упутити поверенику стечајног управника путем електронске поште на адресу boreli@boreli.rs Предрачун се мора преузети на адреси седишта стечајног дужника Стапарски пут бб, Сомбор, или путем електронске поште сваког радног дана у периоду од 9:00 до 13:00 часова, уз обавезну претходну најаву поверенику стечајног управника. Крајњи рок за преузимање предрачуна је до 13:00 часова дана 23.12.2022.г. Крајњи рок за уплату и преузимање продајне документације је до 14:00 часова дана 23.12.2022.г. уз доказ о уплати;
· уплате новчани износ за учешће на огласу у висини од 100.000,00 динара  на текући рачун стечајног дужника бр. 325-9500600031912-53  код „ОТП банке Србија“ а.д.  филијала Сомбор, најкасније до 23.12.2022. године;
· потпишу изјаву о губитку права на повраћај новчаног износа за учешће. Изјава чини саставни део конкурсне документације.

УСЛОВИ ЗА ДАВАЊЕ НА КОРИШЋЕЊЕ УЗ НАДОКНАДУ:
- сви локали као једна целина се издају на коришћење у виђеном стању  
- уговор се склапа за све локале као једну целину на одређено време док стечајни управник не одлучи другачије (до доношења одлуке о продаји),
- уговарач је обавезан да осим накнаде за коришћење плаћа трошкове одржавања преузете имовине, утрошак електричне енергије, воде, телефона, односно свих комуналних услуга према обрачунској месечној потрошњи, трошкове физичког обезбеђења, трошкове обезбеђења противпожарне заштите и осигурња имовине, трошкове коришћења грађевинског земљишта и пореске обавезе по решењима надлежних пореских органа које се односе на имовину која је дата на коришћење  у време трајања уговора. Накнада за коришћење се плаћа у складу са утврђеним условима у уговору о коришћењу,
- евентуална улагања у објекат се могу вршити искључиво уз претходну сагласност стечајног управника, и падају на терет уговарача,
- уговарач је одговоран за штету која настане на локалу као последица обављања делатности  уговарача.
Локали се могу разгледати након откупа продајне документације сваког радног дана од 10.00 до 13.00 часова до последњег дана за уплату новчаног износа за учешће, уз претходну најаву поверенику стечајног дужника.
Стечајни управник неће разматрати понуде ако понуђач у понуди јасно не одреди одређени износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у конкурсној документацији и огласу, као и понуде уз које није уплаћен новчани износ у предвиђеном року.
Затворене понуде достављају се искључиво лично на адресу: Агенција за лиценцирање стечајних управника, Подручна јединица за стечај у Новом Саду, Булевар Михајла Пупина 10, Нови Сад.
Крајњи рок за доставаљање понуда је 27.12.2022. године до 11:00 часова.
Прихватају се искључиво понуде у запечаћеној коверти са назнаком „ПИСМЕНА ПОНУДА ЗА ЗАКЉУЧЕЊЕ УГОВОРА О КОРИШЋЕЊУ ЛОКАЛА, НЕ ОТВАРАТИ!” а које пристигну на назначену адресу до назначеног времена.
Запечаћена коверта треба да садржи:
· пријаву за учешће у поступку;
· понуду на име накнаде која мора бити исказана на месечном нивоу, у динарском износу без пореза и која мора да буде јасна, недвосмислена, читко исписана и оверена печатом и потписом овлашћеног лица (уколико понуду доставља правно лице).
· доказ о уплати новчаног износа за учешће;
· потписану изјаву о губитку права на повраћај новчаног износа за учешће;
· извод из регистра привредних субјеката и ОП образац, ако се као потенцијални понуђач пријављује правно лице, односно фотокопију личне карте за физичка лица;
· овлашћење за заступање, односно преузимање конкретних радњи у поступку (за пуномоћнике).
Јавно отварање понуда одржаће се дана 27.12.2022. године са почетком у 11:15 часова ( 15 минута по истеку времена за прикупљање понуда) на адреси: Агенција за лиценцирање стечајних управника, Подручна јединица за стечају у Новом Саду, Булевар Михајла Пупина 10, Нови Сад, V спрат, у присуству Комисије за отварање понуда.
На самом отварању понуда стечајни управник ће дати могућност понуђачима да на позив председника Комисије три пута побољшају иницијалне понуде. Под побољшањем понуда сматра се да понуђач може понудити вишу цену. Учесницима који нису стекли статус  уговорача новчани износ за учешће се враћа у року од 8 дана од дана проглашења најбољег понуђача.
Уговор о коришћењу локала закључује се у року од 8 радних дана од дана проглашења најбољег понуђача. 
Неблаговремене и непотпуне понуде неће се разматрати.
Порезе и трошкове ( комуналије, ел. енергије, воде, телефон,...) као и порезе и трошкове утврђене уговором увећаних за износ ПДВ-а, у целости сноси  изабрани понуђач.
Стечајни управник није у обавези да прихвати ни једну достављену понуду.
Овлашћено лице: повереник Павел Северињи, контакт телефон 062/801-5905 или путем електронске поште на адресу boreli@boreli.rs.

